Herranótt - Wikipedia, frjálsa alfræðiritið

# Herranótt

### Úr Wikipediu, frjálsa alfræðiritinu

Herranótt er leikfélag Menntaskólans í Reykjavík. Sögu leikfélagsins má rekja allt aftur á átjándu öld þegar skólapiltar í Skálholtsskóla hófu skólaárið á nokkurs konar uppistandi þar sem aðhlátursefnið voru ræður presta á staðnum. Hafði leikhátíðin á sér brag vikivakahátíða, þar sem menn klæddust í hin ýmsu gervi og brugðu sér í allra kvikinda líki.

Í gegnum árin þróaðist svo uppistandið yfir í uppsetningu á leikritum á sviði og fylgdi nafnið Herranótt ávallt, jafnvel þó skólinn flyttist um set reglulega og skipti um nafn; úr Skálholtsskóla í Hólavallarskóli, þaðan í Bessastaðaskóla og loks Menntaskólann í Reykjavík (áður Latínuskólinn og Hinn lærði skóli).

Talið er að fyrsta leikrit Herranætur hafi verið leikritið Bjarglaunin (eftir Geir Vídalín), sem einnig er jafnvel talið fyrsta íslenska leikritið sem leikið er á sviði. Því má segja að til Herranætur megi rekja upphaf íslenskrar leiklistarsögu.

Frá því Menntaskólinn í Reykjavík komst í sitt núverandi húsnæði við Lækjargötu í Reykjavík árið 1846 hefur Herranótt sett upp leikrit á hverju ári nær óslitið.

## [breyta] Heimildir

- Vefur Leikminjasafns Íslands

## [breyta] Tenglar

- Leikrit Herranætur frá 1846

Af „http://is.wikipedia.org../../../h/e/r/Herran%C3%B3tt.html“

Flokkar: Íslensk leikfélög | Menntaskólinn í Reykjavík

##### Views

- Grein
- Spjall
- Núverandi útgáfa

##### Leit